Aktrisa Debora-Li Ferness Avstraliyaning Today teleshousida eri, taniqli aktyor Xyu Jyekmanga Anjyelina Joli bilan suratga tushishni taqiqlagani haqida aytib berdi.“Men uning agentiga shunday dedim – unga Anjyelina bilan ishlash mumkin emas. Uning yaxshiligiga ishonchim komil – biz ham yana bir-ikkita bolani boqib olishni istaymiz”, – dedi Ferness xonim. Bu payti uning yonida Jyekmanning o‘zi ham bor edi.Shundan so‘ng Ferness xonim hazillashganini ta’kidlab o‘tdi: “Hamma narsani to‘g‘ri qabul qilish kerak. Agar yoningda to‘g‘ri inson bo‘lsa, bu qiyinchilik va tahdidlarni yengib o‘tasan”.Jyekmanning o‘zi rafiqasi bilan ikki haftadan ortiq ayriliqqa chiday olmasligini ta’kidlab o‘tdi.“Men ham xohlamayman. U juda yaxshi hazillashadi”, – uning so‘zlariga qo‘shimcha qildi rafiqasi.59 yoshli Ferness xonim va 46 yoshli Jyekman 20 yildan buyon birga yashab kelmoqda. Ular Ava va Oskar ismli bolalarni boqib olgan.